**Alan Taylor** on yhdysvaltalainen televisio- ja elokuvaohjaaja, joka on työskennellyt muun muassa usean HBO:n sarjan parissa.

1950-luvun lopulla syntynyt Taylor asui nuorena Ottawassa, Kanadassa. Valmistuttuaan peruskoulusta vuonna 1976 hän lähti opiskelemaan historiaa Toronton ja Columbian yliopistoihin. Akateemiset opinnot eivät kuitenkaan pidemmän päälle kiinnostaneet häntä, ja hän siirtyi New Yorkin yliopistoon opiskelemaan elokuva-alaa.

Yksi Taylorin varhaisista elokuvista, *Palookaville*, kiinnitti *Sopranos*-televisiosarjan luojan David Chasen huomion ja Taylor palkattiin ohjaamaan joitakin sarjan jaksoja. Vuonna 2007 hän sai Emmy-palkinnon viimeisen tuotantokauden jaksosta "Kennedy and Heidi". Muita sarjoja, joihin Taylor on ohjannut jaksoja, ovat muun muassa *Deadwood*, *Rooma*, *Mad Men*, *Boardwalk Empire* ja *Game of Thrones*.

Joulukuussa 2011 Taylor valittiin Marvelin supersankarielokuvan *Thor: The Dark World* ohjaajaksi korvaamaan tehtävään alun perin valittua Patty Jenkinsiä, jonka studio erotti kuun alussa. Elokuva sai ensi-iltansa marraskuussa 2013.

Taylorin seuraava ohjaustyö oli viides Terminator-elokuva *Terminator Genisys*, jonka kuvaukset alkoivat huhtikuussa 2014. Hänen osallisuudestaan projektiin huhuttiin jo syyskuussa 2013. Elokuva sai ensi-iltansa kesäkuussa 2015.

Seuraavaksi Taylor ohjasi Strugatskin veljesten tieteisromaaniin *Stalker: Huviretki tienpientarelle* perustuvan pilottijakson, mutta WGN America ei ottanut televisiosarjaa ohjelmistoonsa. Taylor palasi *Game of Thronesin* pariin sarjan seitsemännelle tuotantokaudelle oltuaan viimeksi mukana toisella kaudella.

Lähteet
-------

1. 1 2  Ottawa-educated director took Emmy for Sopranos’ famed snuff-out episode *Canada.com*.  20.9.2007. Viitattu 28.10.2013. (englanniksi)
2. ↑  Goldberg, Lesley: ’Game of Thrones’: Neil Marshall Among Season 2 Directors *The Hollywood Reporter*.  12.9.2011. Viitattu 28.10.2013. (englanniksi)
3. ↑  Belloni, Matthew: ’Game of Thrones’ Director Alan Taylor Chosen for ’Thor 2’ *The Hollywood Reporter*.  24.12.2011. Viitattu 28.10.2013. (englanniksi)
4. ↑  Cameras Roll on Terminator: Genesis! *Comingsoon.net*.  21.4.2014.  Arkistoitu 1.8.2014. Viitattu 27.4.2014. (englanniksi)
5. ↑  Kroll, Justin: ‘Thrones’ and ‘Thor: The Dark World’ Helmer Eyed to Direct Next ‘Terminator’ (Exclusive) *Variety*.  5.9.2013. Viitattu 28.10.2013. (englanniksi)
6. ↑  Andreeva, Nellie: ‘Roadside Picnic’ Pilot Not Going Forward At WGN America, Will Be Shopped Elsewhere *Deadline*.  25.1.2017. Viitattu 29.7.2017. (englanniksi)
7. ↑  Hibberd, James: 'Game of Thrones' season 7 directors revealed *Entertainment Weekly*.  29.6.2016. Viitattu 29.7.2017. (englanniksi)

Aiheesta muualla
----------------

* Alan Taylor Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
	+ 2
* BnF data
	+ 2
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |